**Pályázati felhívás az MNB kiválósági ösztöndíjra**

A Magyar Nemzeti Bank és az Eötvös Loránd Tudományegyetem között létrejött megállapodás alapján a 2016/2017. tanévben **MNB kiválósági ösztöndíj**ban részesülhet

* + - az alkalmazott közgazdaságtan alapszakon tanulmányokat folytató hallgatók közül 2 fő
		- a biztosítási és pénzügyi matematika, valamint a közgazdasági elemző mesterszakokon tanulmányokat folytató hallgatók közül összesen 2 fő.

Az ösztöndíj mértéke: 30.000 Ft/hó a tanév 10 hónapjában.

**Jelentkezési feltételek:**

Azon alkalmazott közgazdaságtan, biztosítási és pénzügyi matematika, illetve közgazdasági elemző hallgatók pályázhatnak, akik

1. tanulmányaikat nappali munkarendben, állami ösztöndíjas vagy önköltséges finanszírozási formában folytatják, és a 2016/2017. tanév őszi félévében a szakon aktív jogviszonnyal rendelkeznek,
2. a szakon legalább két félévre bejelentkeztek, és a legutolsó két aktív félévben legalább 55 kreditet megszereztek,
3. a szakon előírt mintatanterv összes kreditjeinek időarányosan legalább 90 %-át teljesítették, továbbá
4. a legutolsó két aktív félévben a megszerzett érdemjegyek kreditekkel súlyozott tanulmányi átlaga 4,00-nél jobb, és azokban a félévekben tudományos, illetve egyéb szakmai munkát végeztek.
* Az ösztöndíjra való pályázásból nem zárható ki a tanulmányi, illetve köztársasági ösztöndíjban részesült hallgató.
* Amennyiben az ösztöndíjat elnyert hallgató – a képzési időnek megfelelően – páratlan tanulmányi félévben (tehát a 2016/2017. tanév azaz őszi félévének végén) fejezi be tanulmányait, abban az esetben jogosult továbbra is az ösztöndíjra, ha tanulmányait a következő félévben sikeres felvételi eljárást követően az ELTE egy, az ösztöndíjprogram által támogatott mesterképzési szakán folytatja.
* Az ösztöndíjat elnyert hallgató nem jogosult a tavaszi féléves ösztöndíj támogatásra, ha a 2016/2017. tanév őszi félévében nem szerzett legalább 25 kreditet, valamint ha a felvett tárgyai közül akár egyet nem teljesített.
* Amennyiben az ösztöndíjat elnyert hallgató hallgatói jogviszonya megszűnik, vagy szünetel, számára az ösztöndíj tovább nem folyósítható.

**A pályázatot benyújtása**

**A pályázatot a hallgató szakja szerinti Kar Tanulmányi Hivatalában a hivatalvezetőnek kell leadni.** (Török Gabriella 1.87-es szoba)

A pályázat leadásakor benyújtandó:

1. a részletesen kitöltött és aláírt pályázati adatlap
2. a pályázati adatlapra beírt eredmények dokumentumai (ill. azok másolatai)
3. a mellékleteket felsoroló adatlap
4. teljesítésigazolás

A Bíráló Bizottság egy alkalommal hiánypótlásra szólíthatja fel a hallgatót.

**A pályázat benyújtásának határideje**: **2016. október 03. 16.00 óra**

**A pályázat elbírálása**

A pályázatról egy erre a célra létrehozott Bíráló Bizottság dönt, melynek tagjai a TÁTK és a TTK oktatási dékánhelyettese, a TÁTK HÖK és a TTK HÖK elnöke által delegált 1-1 hallgatói képviselő, valamint az Egyetem oktatási igazgatója.

**Mellékletek**:

1. pályázati adatlap
2. bírálati szempontrendszer